3.ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ  ΚΑΙ ΚΟΙΝΩΝΙΚΩΝ ΥΠΗΡΕΣΙΩΝ Αριθ.75002/2074 της 9/24 Ιουν. 1981  (ΦΕΚ Β΄ 358)  Περί αυξήσεως χρηματικού βοηθήματος Κωφαλάλων ηλικίας μέχρι και 18 ετών.  Έχοντας υπόψη: 1.Τις διατάξεις: α)Του Α.Ν. 421/1937 «περί διαθέσεως εσόδων τινών υπέρ της Κοινωνικής Προνοίας» (ΦΕΚ Α/2/1987). β)Της Δ3β/423/9.2.73 αποφάσεως ημών «περί επιδοτήσεως Κωφαλάλων ηλικίας μέχρι και 18 ετών» (ΦΕΚ Β/306/1973). γ)Της 56/10.1.80 αποφάσεως ημών «περί τροποποιήσεως και αντικαταστάσεως ενίων διατάξεων της υπ’ αριθ. Δ3β/423/73 διμερούς Υπουργικής αποφάσεως» «περί επιδοτήσεως Κωφαλάλων κλπ.» (ΦΕΚ Β/291/1980). 2.Τη 2591/20.9.78 απόφαση ημών «περί αυξήσεως χρηματικού βοηθήματος Κωφαλάλων παίδων ηλικίας, μέχρι και 18 ετών» (ΦΕΚ Β/900/78), αποφασίζουμε: 1.Αυξάνουμε από 1ης Ιουλ. 1981 το παρεχόμενο μηνιαίο χρηματικό βοήθημα στους Κωφαλάλους ηλικίας μέχρι και 18 ετών από 1.000 δραχμές σε 1.500. 2.Κάθε άλλη διάταξη αποφάσεως ή εγκυκλίου, που είναι αντίθετη στην απόφαση αυτή καταργείται.

[Source: greek_legal_code_raptarchis | Tokens: 933]